Navarra Suma talde parlamentarioari atxikitako foru parlamentari Juan Luis Sanchez de Muniain jaunak idatziz erantzuteko galdera egin du, Nafarroako Parlamentuko 3156 irteera-zenbakiarekin erregistratua, 2022ko maiatzaren 30ean (10-22/PES-176), Gobernu Irekiaren web orrian Kontu-hartze Orokorraren txostenak argitaratzeari buruz. Hona Ekonomia eta Ogasun Departamentuko kontseilariak ematen dion informazioa:

Gardentasunari, informazio publikoa eskuratzeari eta gobernu onari buruzko 5/2018 Foru Legearen 22.1.A.f) artikuluan ezarritakoa betez, eragozpen-txostenak argitaratzen dira, bai eta desadostasunak eta Nafarroako Ogasun Publikoari buruzko Foru Legearen 101. artikuluaren arabera horiek ebatzi behar dituzten Gobernuaren erabakiak ere.

Aipatu duzun egunetik, eragozpen-txosten bakarra ebatzi da Ogasun Publikoari buruzko Foru Legearen 101. artikuluan ezarritako prozeduraren arabera, Gobernuaren 2022ko apirilaren 27ko Erabakiaren bidez.

Espedientea behar baino egun batzuk geroago argitaratu da. Jada atzerapen hori behar bezala zuzendu da.

Hori guztia jakinarazten dut, Nafarroako Parlamentuko Erregelamenduaren 194. artikulua betez.

Iruñean, 2022ko ekainaren 3an

Ekonomia eta Ogasuneko kontseilaria: Elma Saiz Delgado